title: Gara d'o Portiello
text: A Gara d'o Portiello (oficialment Zaragoza-Portillo) ye una gara situata en la ciudat aragonesa de Zaragoza, propiedat d'ADIF (Administrador de Infraestructuras Ferroviarias). Fue inaugurata en l'anyo 2008, construita en os terrens de l'antiga gara de Zaragoza-O Portiello (Zaragoza-El Portillo oficialment).
  
  Historia 
  
  L'apertura d'a linia Madrid - Zaragoza por parti d'a Compañía de los Ferrocarriles de Madrid a Zaragoza y Alicante (MZA; Companyía d'os Ferrocarrils de Madrit a Zaragoza y Alicant) o 25 de mayo de 1863 supuso a inaguración d'a gara de Campo Sepulcro, recinto provisional que acullió os primers viachers d'a linia. En l'anyo 1896 se ubre á lo publico a gara definitiva, con un edificio de viachers de 144 metros de longaria.
  
  En mayo de 1972 s'inagura una nueva gara que sustituye a Campo Sepulcro, cuyo edificio de viachers ye situato en os terrens d'o deposito de locomotoras de l'antiga estación. De primeras ista nueva gara iba a clamar-se de Goya, pero finalment se clamó de Zaragoza-El Portillo.
  
  El Portillo estió a prencipal gara d'a ciudat dica o 28 de mayo de 2003, quan fue sustituita por a nueva y mayor Gara Intermodal de Zaragoza-Delicias. En 2008, en terrens de l'antigua gara s'inauguró una nueva gara ta trens de redolada y rechionals pertenexient a la linia de Renfe Operadora Cercanías Zaragoza.
  
  Os prochectos municipals d'a sociedat Zaragoza Alta Velocidad 2002 ta l'aria de l'antiga gara, con perspectivas a 2015, incluyen un parque en o centro d'a ciudat que tendrá la "La Mediateca" de Milla Digital, un Caixafórum, una gran torre de oficinas, un intercambeador de transportes, equipamientos y viviendas.
  
  Vinclos externos 
  
  Portiello
  Transporte en Zaragoza